
KLASA: 406-03/26-03/43
URBROJ:565-01/4-26-4
Zagreb, 30. srpnja 2026. 

GOSPODARSKIM SUBJEKTIMA KOJI SU
PREUZELI / ZAPRIMILI DOKUMENTACIJU ZA NABAVU
- svima -      
            
	PREDMET: 

	Pojašnjenje dokumentacije za nabavu za provedbu postupka jednostavne nabave "Nabava računalne opreme – Grupa I – Stolna računala “ (Ev. broj nabave 9-9/2026 iz III. izmjene plana nabave roba, radova i usluga HDA za 2026.)
- dostavlja se 



Poštovani, 

Dana 30. srpnja 2026. godine zainteresirani gospodarski subjekt postavio  je 2 upita:

1)
* u specifikacijama se pod stavka Grafički sustav traži "integrirani grafički sustav" 
Je li prihvatljiva opcija odvojenog grafičkog sustava, na način Procesor Intel i5 14400F + odvojena grafička kartica odgovarajuće memorije 2GB (model GT710 2GB)? 


2)
* procijenjena vrijednost nabave - 14.400,00 Eur
Trenutne cijene na tržištu, a koje su uslijed raznih utjecaja, značajno porasle u posljednjih 9 mjeseci, ne podržavaju nabavu 20 računala u tom iznosu. Hoćete li uopće razmatrati ponudu van planiranog iznosa nabave?



Naručitelj odgovara kako slijedi:


1)
Opcija odvojenog grafičkog sustava kakva je predočena upitom (procesor + grafička kartica) odgovara minimalnoj tehničkoj specifikaciji koju uređaj mora zadovoljavati u dijelu:
· predočeni procesor zadovoljava karakteristikama te uvjet "CPU Mark 25.000 ili više"
· ponuđen grafički procesor s 2GB memorije odgovara uvjetima tražene rezolucije

Napominjemo da u tom slučaju ponuđeno odvojeno rješenje (zasebna grafička kartica) također mora zadovoljavati i uvjet iz minimalnih karakteristika matične ploče:
· ponuđena kartica treba posjedovati sve navedene grafičke izlaze: 1x DisplayPort 1.4, 1xHDMI 2.1, 1x VGA/D-Sub


2)
Ispravak upita: naručitelj je za grupu 1 dao procijenjenu vrijednost 14.000,00 Eur (a ne 14.400,00)
Naručitelj je prilikom izrade troškovnika složio "oglednu" konfiguraciju minimalnih karakteristika koja cijenom podržava nabavu unutar zadanog iznosa (20 kom * 700,00 Eur (+PDV)).
Sve ponude koje pristignu razmatrat će se, a nakon zadovoljavanja minimalnih traženih karakteristika kriterij odabira bit će najniža ponuđena cijena.

Stručno povjerenstvo Naručitelja zaključilo je kako zbog navedene izmjene Dokumentacije o nabavi nije potrebno produžavati rok za dostavu ponuda.

Sukladno Dokumentaciji o nabavi, Gospodarski subjekti dužni su dostaviti svoje ponude Naručitelju do zaključno 6. kolovoza 2026. godine u 11,30 sati.

S poštovanjem,    

								STRUČNO POVJERENSTVO

Dostaviti:
1. Gospodarskim subjektima kojima je dostavljen poziv za nadmetanje
2. Pismohrana, ovdje

